Хеҙмәт эшмәкәрлеген 1942 йылда Ермолаевка машина-трактор станцияһының тракторсылар курсын тамамлағандан һуң башлай. 1944-1951 йылдарҙа Совет Армияһы сафында хеҙмәт итә. Демобилизациянан һуң 1954 йылға тиклем «Башуглеразрезстрой» тресының Ермолаевка шахта төҙөү идаралығында электрослесарь булып эшләй. Ситтән тороп экскаваторсылыҡҡа уҡый, курстарҙы тамамлағас, «Башкируголь» комбинатының Күмертау күмер карьерында экскаватор машинисы булып, бригадир булып эшләй.